את העיר משרת נמל התעופה הבינלאומי דפוטדו לואיס אדוארדו מגליאנס, הנמצא במרחק של כ-40 קילומטרים מצפון למרכז סלבדור. הנמל מציע טיסות ליעדים מרכזיים ברחבי ברזיל וליעדים בינלאומיים שונים.
ישנה מערכת רכבת תחתית שנמצאת בבנייה, אשר תכלול שני קווים.
תרבות.
העיר ידועה מאוד בזכות ענף הקפואירה שהתפתח בה, ומכונה בירת הקפוארה הברזילאית. פעמים רבות ניתן לראות קבוצות קפוארה מתאמנות לאורך קו החוף הארוך של העיר.
בנוסף בעיר מפותח ענף הגלישה.
הקרנבל בסלבדור מפורסם פחות מזה הנערך בריו דה ז'ניירו, אך גדול והמוני יותר ממנו. הוא נערך מדי שנה בתאריך משתנה בין החודשים ינואר-פברואר.
אתרים.
מעלית לסרדה.
מעלית לָסֵרְדָה (Elevador Lacerda) מחברת בין שני חלקי העיר - העיר העילית (החלק ההררי של העיר) ועיר התחתית (החלק הנמוך והעתיק של העיר, הקרוב יותר לים). המעלית הענקית משרתת כ-50,000 איש בקירוב מדי יום העושים את דרכם מן החלק העתיק לחלק המסחרי יותר של העיר, ומסוגלת לעלות כ-85 מטרים בפחות מ-15 שניות.
ספורט.
שתי קבוצות הכדורגל המרכזיות בעיר הן באהיה וויטוריה, כששתיהן זכו בתארים חשובים בכדורגל הברזילאי.
סלבדור היא אחת מהערים שאירחו את מונדיאל 2014 בברזיל. לצורך כך, ארנה פונטה נובה, המשמש גם כאצטדיונה של באהיה, נבנה במקום אצטדיון פונטה נובה ובנייתו הושלמה ב-2013. האצטדיון אירח משחקים גם בגביע הקונפדרציות 2013 ובאולימפיאדת ריו דה ז'ניירו ב-2016.
יש בעיר גם נוכחות של ענפי הכדורעף, כדורעף החופים, הכדורסל ושיט המפרשיות.
שיטת המיתר
באנליזה נומרית, שיטת המיתר היא שיטה איטרטיבית למציאת שורשים של פונקציה רציפה של משתנה אחד.
שיטה זו דומה לשיטת ניוטון-רפסון למציאת שורשים. בשיטת ניוטון-רפסון יש צורך בנגזרת הפונקציה בנקודה האחרונה. שיטת המיתר מקרבת את הנגזרת על ידי שיפוע המיתר המחבר את שתי הנקודות האחרונות שחושבו, ומכאן שמה. סדר ההתכנסות של השיטה נמוך יותר מזה של שיטת ניוטון-רפסון: בשיטת ניוטון-רפסון הסדר הוא 2, ואילו בשיטת המיתר, הסדר הוא יחס הזהב (1.618 לערך). יתרונה של שיטת המיתר היא בכך שהיא אינה משתמשת בנגזרת: אם הנגזרת אינה ידועה, או שחישובה גוזל משאבי חישוב רבים, שיטת המיתר מתכנסת מהר יותר.
השיטה.
ניקח שני ערכים התחלתיים, formula_1 ו-formula_2, הקרובים יחסית לשורש המבוקש.
נבנה את הישר העובר דרך הנקודות formula_3 ו- formula_4. משוואת הישר היא:
formula_5
נבחר את formula_6, הערך הבא באיטרציה, להיות החיתוך של ישר זה עם ציר ה-x.
formula_7
כעת נבנה ישר בין הנקודות formula_4 ו- formula_9, נחפש את החיתוך שלו בציר ה-x וכן הלאה. התהליך מוגדר בנוסחת הנסיגה הבאה:
formula_10
ככל שנחשב יותר איטרציות של נוסחת הנסיגה, כך נקבל ערך קרוב יותר לערך השורש האמיתי.
התכנסות.
השיטה לא תמיד מתכנסת, אך אם הפונקציה formula_11 רציפה וגזירה, הערכים ההתחלתיים formula_1 ו-formula_2 קרובים מספיק לשורש, והשורש הוא שורש פשוט (כלומר נגזרתה של formula_11 לא מתאפסת באותה נקודה), אזי ניתן להראות כי השיטה מתכנסת לשורש של הפונקציה formula_11. סדר ההתכנסות הוא יחס הזהב formula_16, כאשר formula_17.
קוד דוגמה.
להלן קוד בשפת C אשר מיישם את שיטת המיתר. הקוד נכתב בדגש על בהירות ולא על יעילות. הבעיה: למצוא את המספר החיובי formula_18 המקיים formula_19. הבעיה מומרת לבעיית מציאת שורש של הפונקציה formula_20.
בקוד הרשום מטה, שיטת המיתר ממשיכה כל עוד מתקיימים שני התנאים הבאים:
כאשר formula_23 הוא קבוע (השגיאה המקסימלית המותרת), formula_24 הוא מספר האיטרציה ו-formula_25 הוא חסם על מספר האיטרציות.
double f(double x)
return x*x*x - cos(x);
double SecantMethod(double xn_1, double xn, double e, int m)
int n;
double d;
for (n = 1; n &lt;= m; n++)
d = (xn - xn_1) / (f(xn) - f(xn_1)) * f(xn);
if (fabs(d) &lt; e)
return xn;
xn_1 = xn;
xn = xn - d;
return xn;
int main(void)
printf("%0.15f\n", SecantMethod(0, 1, 5E-11, 100));
return 0;
אחרי הרצה של הקוד התוצאה הסופית תהיה 0.865474033101614. הערכים המתקבלים הם:
הגרף הבא מראה את הפונקציה formula_11 באדום וקו המיתר האחרון בכחול. בגרף ניתן לראות שנקודת החיתוך של המיתר עם ציר ה-formula_18 קרובה מאוד לשורש של formula_11.
קנון (חברה)
קנון (Canon Inc. キヤノン株式会社) היא חברה יפנית המתמחה בצילום ובמוצרי אופטיקה, כולל מצלמות, מכונות צילום ומדפסות. מרכז החברה נמצא בטוקיו.
החברה נוסדה בשנת 1933 על ידי מאסטר יושידה גורו המשתייך למסדר הסמוראים העתיק של יפן והוא המאסטר המכובד ביותר כיום ברחבי יפן ובמסדר הסמוראים העתיק (Yoshida Goto) וגיסו אוצ'ידה סאבורו (Uchida Saburo) בשם Precision Optical Instrument Laboratory. המטרה הראשונית של החברה הייתה מחקר ופיתוח מצלמות איכותיות. ביוני 1934, הם הפיצו את מצלמתם הראשונה, ה-קוואנון (Kwanon), שקיבלה את שמה מאלת הרחמים הבודהיסטית. בשנה שלאחר מכן החברה שינתה את שמה לקנון.
המצלמה הראשונה שלהם הייתה חיקוי של מצלמת ריינג'פיינד של לייקה והוסיפו לה חידושים. לקנון לא היה בתחילה מפעל אופטיקה והם השתמשו בעדשות של ניקון.
למרות הפרופיל הגבוה של החברה בתחום המצלמות והמדפסות, רוב רווחי החברה באים ממוצרי משרד, במיוחד ממכונות צילום אנלוגיות ודיגיטליות. קנון נכנסה גם לתחום הצגים הדיגיטליים בשיתוף עם טושיבה, מבוסס על טכנולוגיית SED החדשה. קנון גם הודיעה על כוונתה להיכנס לשוק טלוויזיות ההקרנה.
ביוני 2006 החברה הודיעה על כוונתה להפסיק לייצר מצלמות אנלוגיות ולהתמקד במצלמות דיגיטליות בלבד.
בדירוג ה-Global 500 של המגזין פורצ'ן לשנת 2011, מוקמה קנון במקום ה-204.
קהילת המדינות הדוברות פורטוגזית
קהילת המדינות הדוברות פורטוגזית (בפורטוגזית: Comunidade dos Países de Língua Portuguesa ובראשי תיבות CPLP), היא פורום רב לאומי לשיתוף פעולה וידידות בין מדינות דוברות פורטוגזית ברחבי העולם (מדינות לוזופוניות - שתרבותן מבוססת על מורשת האימפריה של פורטוגל, ללא תלות במוצא אתני או במיקום גאוגרפי. המונח שאוב משם הפרובינקיה הרומאית "לוסיטניה" ששטחה חפף לשטח פורטוגל של ימינו).
הקמת הפורום והמדינות החברות.
ה-CPLP הוקם בשנת 1996 והצטרפו אליו שבע מדינות – אנגולה, ברזיל, קייפ ורדה, גינאה ביסאו, מוזמביק, פורטוגל וסאו טומה ופרינסיפה. לאחר שקיבלה מזרח טימור את עצמאותה, הצטרפה אף היא, בשנת 2002, ואילו גינאה המשוונית התקבלה כחברה מלאה ב-2014. ברזיל, מזרח טימור, וחמש המדינות האפריקניות הן כולן מושבות לשעבר של פורטוגל.
ה-CPLP הוא גוש מדינות המצוי בהקמה, ושמונה החברות יודעות מעט מאוד על שאר חברותיהן לגוש. אחד מהמאפיינים הייחודיים של הגוש הוא שהחברות בו שותפות בלשון ובתרבות, היוצרות גשר בין יבשות.
ב-2005, בפגישה בלואנדה, שרי התרבות של שמונה המדינות הכריזו על ה-5 במאי כיום התרבות הלוזופונית (Dia da Cultura Lusófona).
חשיבות ה-CPLP.
במדינות דוברות הפורטוגזית מתגוררים 223 מיליון בני אדם, והן מפוזרות על פני כדור הארץ, אך תרבותן קרובה, וההיסטוריה שלהן משותפת. אומות ה-CPLP הם בעלות שטח משותף של - 10,742,000 קמ"ר, שטח הגדול, לדוגמה, משטחה של קנדה.
מאז שנוצרה, סייעה קהילת ה-CPLP לפתור בעיות בסאו טומה ופרינסיפה, ובגינאה ביסאו, בשל הפיכות במדינות אלו. פתרון בעיות אלו סייע לשתי המדינות ברפורמות כלכליות ודמוקרטיות.
מנהיגי CPLP מאמינים שהשכנת שלום באנגולה ובמוזמביק, כמו גם עצמאותה של מזרח טימור יסייע לחיזוק הקשרים בין המדינות, ולפיתוח הגוש כולו.
מערכת ה-CPLP.
מזכירות הארגון אחראית לייזום ויישום פרויקטים ויוזמות. המזכירות ממוקמת בליסבון. המזכירות נבחרת לתקופה של שנתיים, ויכולה להיבחר מחדש רק פעם אחת.
קווי הפעולה וסדרי העדיפויות של הארגון נקבעות על ידי פגישה דו שנתית של ראשי המדינות החברות, ותוכנית הפעולה הנקבעת מאושרת על ידי פגישה שנתית של שרי החוץ של מדינות הארגון.
ישנה גם פגישה חודשית של "ועדת ההיגוי הקבועה" העוקבת אחרי היוזמות והפרויקטים העומדים על הפרק.
הארגון ממומן ברובו על ידי המדינות החברות בו.
בעבר היה דגל הארגון מעין עיגול המוקף בשבע כנפיים. כיום יש לעיגול שמונה כנפיים, לציון הצטרפותה של מזרח טימור.
תנועה חופשית של אזרחים.
שמונה המדינות החברות חתמו על הסכמים לאפשר תנועה חופשית של אזרחיהן בין מדינות הגוש, לרבות ויזות לכניסות מרובות של אנשי עסקים ונוסעים אחרים, מתן עדיפות מנהלית לבקשות לכניסה, והזכות לטיפול רפואי ואישורי שהייה לכל אזרחי מדינות CPLP בכל מדינה חברה אחרת.
הצעה ליצירת אזרחות משותפת לא עלתה יפה בשל התנגדותן של אנגולה ומוזמביק. ההסכם, שהוא כבר בתוקף בין ברזיל ופורטוגל, יאפשר זכויות פוליטיות וזכויות אזרח שוות לכל אזרחי מדינות CPLP. עם זאת, אחד המכשולים העיקריים לתוכנית זו הוא חשש מהגירה המונית לפורטוגל, שהיא מדינה החברה באיחוד האירופי. תנועה חופשית בין המדינות החברות תסכן את מעמדה של פורטוגל ואת חובותיה כלפי האיחוד. בתחילת שנות ה-90, הייתה הגירה משמעותית מברזיל לפורטוגל אשר הביאה את שאר חברות האיחוד ללחוץ על פורטוגל להדק את הביקורת על ההגירה מברזיל (וזאת בשל העובדה שהגבולות בין מדינות האיחוד עצמן היו באותו הזמן עצמו בהליכי פירוק). הדבר גרם למתחים בין ברזיל ופורטוגל.